Tolong jelaskan mengenai name="HC20080514"></ref> dari Pertempuran Kadesh dalam bahasa melayu

Selepas menyingkirkan dinasti ke-15 Hyksos, pemerintah penduduk asal Kerajaan Baru Mesir menjadi lebih agresif dalam menuntut kembali kawalan sempadan negeri mereka. Thutmose I, Thutmose III dan anak dan coregent beliau Amenhotep II bertempur dari Megido utara sehingga ke Sungai Orontes, termasuk konflik dengan Kadesh.

Banyak kisah kempen Mesir antara c. 1400 dan 1300 SM menggambarkan ketidakstabilan umum di rantau Djahi. Pemerintahan Thutmose IV dan Amenhotep III adalah tidak menyerlah, kecuali Mesir yang berterusan kehilangan wilayah pada Mitanni di utara Syria.

Semasa akhir dinasti ke-18 Mesir, Surat Amarna menceritakan kisah kemerosotan pengaruh Mesir di rantau ini. Orang-orang Mesir menunjukkan kemerosotan minat mengenai kepentingan di sini sehingga hampir akhir dinasti. Horemheb, penguasa terakhir dari dinasti ini, berkempen di rantau ini, akhirnya mula untuk mengembalikan kepentingan Mesir kembali ke rantau ini.

Proses ini berterusan sehingga Dinasti ke-19. Seperti bapanya Ramesses I, Seti I merupakan seorang komander tentera dan bermatlamat untuk memulihkan empayar Mesir kepada era raja Tuthmosis hampir satu abad sebelum ini. Inskripsi pada dinding kuil Karnak merekodkan butiran kempen beliau ke Kanaan dan Syria.  Beliau membawa 20,000 orang dan menduduki semula pos Mesir yang ditinggalkan Mesir dan meletak pengawal di bandar. Dia berdamai secara tidak formal dengan Hittites, mengambil alih kawasan pantai di sepanjang Mediterranean, dan meneruskan kempen di Kanaan. Kempen kedua membawa beliau untuk menawan Kadesh (di mana terdapat stela memperingati kemenangannya) dan kerajaan Amurru. Anak lelaki dan warisnya Ramesses II berkempen bersama beliau. Catatan sejarah yang wujud merekodkan tempahan bilangan senjata yang besar oleh Ramesses II pada tahun sebelum ekspedisi beliau ke Kadesh pada tahun kelima pemerintahan beliau.

Walau bagaimanapun, pada satu ketika, kedua-dua rantau mungkin telah kembali ke dalam kawalan Hittite. Apa sebenarnya yang berlaku kepada Amurru dipertikaikan. Pakar Hittitologis Trevor Bryce mencadangkan bahawa, sungguhpun ia mungkin telah kembali jatuh di bawah kawalan Hittite, kemungkinan besar Amurru kekal sebagai negeri lindungan Hittite.

Latar belakang segera sebelum Pertempuran Kadesh adalah kempen awal oleh Ramesses II ke Kanaan. Dalam tahun keempat pemerintahannya, beliau bergerak ke utara Syria, sama ada untuk menawan semula Amurru  or, as a probing effort, to confirm his vassals' loyalty and explore the terrain of possible battles. atau, sebagai satu usaha meninjau, mengesahkan kesetiaan-orang bawahannya dan meneroka rupa bumi kemungkinan tapak pertempuran.  Mendapatkan kembalu Amurru adalah motivasi yang dinyatakan oleh Muwatalli untuk berarak selatan bagi berdepan dengan orang-orang Mesir. Ramesses berarak utara pada tahun kelima pemerintahannya dan berhadapan dengan Hittites di Kadesh.